Centralna izborna komisija Bosne i Hercegovine
<s>Centralna izborna komisija Bosne i Hercegovine (CIKBiH) jest institucija, odnosno upravno tijelo nadležno za regulisanje i nadgledanje izbornog procesa u Bosni i Hercegovini.</s><s>Također, CIK nadgleda rad lokalnih i regionalnih izbornih komisija, koje reguliraju izborni proces u nižim administrativnim jedinicama.</s>

<s>Historija</s>

<s>Nastanak 
Nakon što je Parlamentarna skupština Bosne i Hercegovine na sjednici Predstavničkog doma, održanoj 21. augusta 2001. i na sjednici Doma naroda održanoj 23. augusta 2001. usvojila Izborni zakon Bosne i Hercegovine, koji je stupio na snagu 28. septembra 2001, prestala je s radom Privremena izborna komisija (PIK), a utemeljena je Izborna komisija Bosne i Hercegovine.</s>

<s>Članove Izborne komisije Bosne i Hercegovine imenovao je 16. novembra Visoki predstavnik sa liste koju je predložila Privremena komisija za imenovanje, a koja se sastojala od članova Komisije za izbor i imenovanje sudaca Suda Bosne i Hercegovine i međunarodnih članova Izborne komisije Bosne i Hercegovine.</s>

<s>Za članove Izborne Komisije Bosne i Hercegovine imenovani su Branko Perić, predstavnik srpskog naroda, Lidija Korać, predstavnik hrvatskog naroda, Hilmo Pašić, predstavnik bošnjačkog naroda, Vehid Šehić, predstavnik ostalih, te predstavnici međunarodne zajednice: ambasadori Robert Bikroft, dr. Gerhard Enver Šronbergs i Viktor A. Tkačenko.</s>

<s>Prve sjednice 
Konstituirajuća prva sjednica Izborne komisije Bosne i Hercegovine održana je 20. novembra 2001.</s><s>Time je Privremena izborna komisija zvanično prestala da postoji.</s><s>Na istoj sjednici donesena je Odluka o osnivanju Sekretarijata Izborne komisije Bosne i Hercegovine.</s>

<s>Sekretarijat obavlja stručne i administrativno-tehničke poslove za potrebe Izborne komisije Bosne i Hercegovine, Izbornog vijeća za prigovore i žalbe kao i Apelacionog vijeća.</s>

<s>Na drugoj sjednici Izborne komisije Bosne i Hercegovine, koja je održana 27. novembra 2001, za prvog Predsjednika izabrana je Lidija Korać.</s><s>Na istoj sjednici Izborna komisija Bosne i Hercegovine usvojila je Poslovnik o radu.</s>

<s>Procedura rotacije 
Na 46. sjednici Izborne komisije Bosne i Hercegovine održanoj 27. februara 2003. provedena je procedura rotacije na mjestu Predsjednika ove institucije.</s><s>Za drugog Predsjednika izabran je Hilmo Pašić.</s><s>Za trećeg Predsjednika Izborne komisije BiH 20. maja 2004. imenovan je Vehid Šehić.</s>

<s>Prema članu 2.6 Izbornog zakona BiH Predsjednik Izborne komisije BiH imenuje se iz reda njenih članova.</s><s>Po jedan član Izborne komisije Bosne i Hercegovine iz reda Hrvata, Bošnjaka, Srba, i član iz reda ostalih obavljat će funkciju predsjednika Izborne komisije Bosne i Hercegovine po principu rotacije, i to jedanput u sedam godina u trajanju od 21 mjesec.</s>

<s>U aprilu 2006.</s><s>Izborna komisija BiH mijenja naziv u Centralna izborna komisija BiH.</s>

<s>Članovi 
Trenutni članovi CIK-a su:</s>

<s>dr. Suad Arnautović, predsjednik
 Željko Bakalar, član
 Irena Hadžiabdić, član
 dr. Ahmet Šantić, član
 Vlado Rogić, član
 Jovan Kalaba, član
 Vanja Bjelica-Prutina, član</s>

<s>Lista predsjednika</s>

<s>Međunarodna saradnja 
Centralna izborna komisija Bosne i Hercegovine je provela značajne aktivnosti u segmentu jačanja međunarodne saradnje.</s><s>Na godišnjoj konferenciji Udruženja evropskih izbornih zvaničnika - ACEEEO, koja je 2004. održana u Albaniji, CIK BiH je zvanično primljena u punopravno članstvo ove značajne međunarodne asocijacije.</s><s>Također, bila je domaćin i predsjedavajuća 21. godišnje konferencije Udruženja evropskih izbornih zvaničnika (ACEEEO) pod nazivom "Učešće ranjivih grupa u izbornim procesima: manjine i osobe sa invaliditetom" koja je održana od 15. do 17. septembra 2012. u Sarajevu.</s>

<s>U okviru 6. konferencije Globalne izborne organizacije (GEO), 14. oktobra 2013. je u Međunarodnom poslovnom okrugu Songdo, Republika Koreja, održana Osnivačka skupština Svjetskog udruženja izbornih tijela (A-WEB).</s><s>Skupštini je prisustvovalo oko 450 zvaničnika iz 120 država svijeta, uključujući 93 tijela za provedbu izbora iz 90 zemalja, 14 međunarodnih organizacija i 39 nevladinih organizacija.</s><s>CIK je, kao aktivni sudionik u procesu osnivanja ovog udruženja, izabrana u tročlani "Odbor za nadzor i reviziju Svjetskog udruženja izbornih tijela", kojim trenutno i predsjedava.</s><s>Domaćin ovog događaja je bila Državna izborna komisija Južne Koreje.</s><s>Ovo udruženje ima ključnu ulogu u globalnoj razmjeni znanja među tijelima za provedbu izbora širom svijeta.</s>

<s>Osim navedenog, predstavnici Centralne izborne komisije učestvovali su u izbornim posmatračkim misijama širom svijeta kao i na mnogim međunarodnim konferencijama i seminarima.</s>

<s>Poseban segment u okviru međunarodne saradnje Centralne izborne komisije su bilateralni odnosi.</s><s>Memorandume o saradnji CIK je potpisao sa značajnim brojem institucija drugih država kao i sa Misijom OSCE-a u BiH:</s>

<s>Izborna komisija Malezije – memorandum zaključen 9. 1. 2007.</s><s>Komisija za utvrđivanje konflikta interesa Crne Gore – memorandum zaključen 31. 5. 2007.</s><s>Centralna izborna komisija Ruske Federacije – memorandum zaključen 2. 10. 2010.</s><s>Komisija za odlučivanje o sukobu interesa Republike Hrvatske – memorandum zaključen 26. 7. 2011.</s><s>Centralna izborna komisija Ukrajine – memorandum zaključen 15. 9. 2012.</s><s>Vrhovno izborno vijeće Republike Turske – memorandum zaključen 1. 6. 2015.</s><s>Izborna komisija Indije – memorandum zaključen 24. 1. 2017.</s><s>Memorandum o razumijevanju između CIK BiH i Misije OSCE u BiH potpisan je 4. 7. 2017.</s>

<s>Reference</s>

<s>Politika Bosne i Hercegovine
Izbori u Bosni i Hercegovini</s>

